rejauldu/bengali-wikipedia huggingface dataset:
লঘু পুনর্নির্দেশ হল একটি লঘু পদ্ধতি, যা সাধারণ "সরাসরি" পুনর্নির্দেশের বিকল্প হিসেবে ব্যবহৃত হয়। এটি ব্যবহৃত হয় যখন গন্তব্য কোনো উইকিমিডিয়া সহপ্রকল্প (), অন্য ভাষার উইকিমিডিয়া সাইট অথবা বিরল ক্ষেত্রে অন্য কোনো ওয়েবসাইট (যেমন meatball: লক্ষ্য) হয়। কখনও কখনও এটি স্থানীয় লক্ষ্যবস্তুর জন্যও ব্যবহৃত হয় (যেমন ইংরেজি উইকিপিডিয়ার WP:AN/K)। লঘু পুনর্নির্দেশের পার্থক্য হল যে, এটি পাঠককে পুনর্নির্দেশ পৃষ্ঠাতেই রাখে এবং এটি স্বয়ংক্রিয়ভাবে তাদের সেখানে নিয়ে যাওয়ার পরিবর্তে পুনর্নির্দেশিত সংযোগে ক্লিক করা প্রয়োজন হয়।  সাধারণ পুনর্নির্দেশের বিপরীতে, লঘু পুনর্নির্দেশ উইকি সফটওয়্যারের কোনো বিশেষ কোড বা কার্যকারিতা ব্যবহার করে না। এগুলি কেবল ব্যবহারকারীদের একটি বিজ্ঞপ্তি নিয়ে গঠিত হয়, যা তাদের খোঁজা তথ্য পাওয়ার জন্য অন্য সাইটে গন্তব্য দেখায়।  এই কৌশলটি বিশেষ করে উইকিমিডিয়া সহপ্রকল্পগুলির মধ্যে ব্যবহারকারীদের পুনর্নির্দেশ করার সময় ব্যবহার করা হয়। উদাহরণস্বরূপ, উইকিপিডিয়া:বাংলা উইকিসম্মেলন ২০২৪ হল :wmbd:বাংলা উইকিসম্মেলন ২০২৪-এর একটি লঘু পুনর্নির্দেশ। এই পরিস্থিতিতে সাধারণ পুনর্নির্দেশ অবাঞ্ছিত হবে এবং সরাসরি আন্তঃউইকি পুনর্নির্দেশ নিষ্ক্রিয় করা হয় কারণ এগুলি সঠিক সংযোগ ইউআরএল বারে সম্পাদনা না করে সহজে সম্পাদিত করা যায় না, কারণ পুনর্নির্দেশ পৃষ্ঠার লিঙ্কে ক্লিক করলে আপনাকে সরাসরি পুনর্নির্দেশের লক্ষ্যে নিয়ে যাবে এবং কোনো "ফু থেকে পুনর্নির্দেশিত" বার্তাটি ক্লিক করার জন্য থাকবে না, তাই পুনর্নির্দেশ পৃষ্ঠায় ফিরে যাওয়া কঠিন হবে; সাথেসাথে অসীম-লুপ নিরাপত্তা সমস্যাও থাকবে।  আরেকটি পরিস্থিতিতে যেখানে লঘু পুনর্নির্দেশ ব্যবহৃত হয় তা হল যখন উদ্দেশ্যমূলক লক্ষ্য একটি বিশেষ পৃষ্ঠা হয় এবং সিস্টেম স্বয়ংক্রিয়ভাবে বিশেষ পৃষ্ঠাগুলিতে প্রচেষ্টাকৃত সরাসরি পুনর্নির্দেশগুলিকে "মৃদু" করে দেয়। উদাহরণস্বরূপ, উইকিপিডিয়া:ট্যাগসমূহের তালিকা পাতাটি বিশেষ:ট্যাগ পাতায় পুনর্নির্দেশিত হচ্ছে।  বাংলা উইকিপিডিয়া হতে অ-বাংলা ভাষার সংস্করণগুলিতে লঘু পুনর্নির্দেশ দেয়া এড়ানো উচিত কারণ এগুলি সাধারণত বাংলা ভাষার পাঠকদের জন্য সহায়ক নয়। পরিবর্তে, সম্পাদকদের বিভিন্ন ধরনের আন্তঃভাষার সংযোগের মাধ্যমে সরাসরি বিকল্প ভাষার উইকিপিডিয়ার সাথে সংযোগ করা উচিত।  লঘু পুনর্নির্দেশগুলি বেশিরভাগই বহিরাগত ব্যবহারের জন্য উদ্দেশ্যে করা হয়, যেখানে সরাসরি পুনর্নির্দেশ কাজ করবে না। সাধারণভাবে অভ্যন্তরীণ ব্যবহারের জন্য, এর পরিবর্তে সরাসরি পুনর্নির্দেশ ব্যবহার করা উচিত।   লঘু পুনর্নির্দেশনার বিষয়শ্রেণী  বাংলা উইকিপিডিয়ায় -কেও কখনো লঘু পুনর্নির্দেশ বলা হতে পারে। কারণ, এতে আন্তঃউইকি পুনর্নির্দেশের সাথে কিছু মিল আছে। তবে বাংলায় সাধারণভাবে এটিকে সামান্য ভাষা পরিবর্তন করে মৃদু পুনর্নির্দেশ বলা হয়ে থাকে।   টেমপ্লেটসমূহ  একটি লঘু পুনর্নির্দেশিত সংযোগ তৈরি করতে নিম্নলিখিত টেমপ্লেটগুলি ব্যবহার করা হয়:    সকল লঘু পুনর্নির্দেশনার জন্য, নিচেরগুলি ব্যতীত:   বিষয়শ্রেণী পুনর্নির্দেশ   প্রবেশদ্বার নামস্থান থেকে লঘু পুনর্নিদেশনার জন্য   কমন্সে পুনর্নিদেশনার জন্য   উইকিবইয়ে পুনর্নির্দেশনার জন্য   উইকিউপাত্তে পুনর্নির্দেশনার জন্য   উইকিউক্তিতে পুনর্নিদেশনার জন্য   উইকিসংকলনে পুনর্নিদেশনার জন্য   উইকিপ্রজাতিতে পুনর্নিদেশনার জন্য   উইকিভ্রমণে পুনর্নিদেশনার জন্য   উইকিঅভিধানে পুনর্নিদেশনার জন্য
আল্লাহর দল হলো বাংলাদেশে সক্রিয় একটি নিষিদ্ধ ইসলামপন্থী জঙ্গি সংগঠন। এই সংগঠনটি অতীতে "আল্লাহর সরকার" নামেও কার্যক্রম পরিচালনা করেছে। বাংলাদেশ এন্টারপ্রাইজ ইনস্টিটিউট নামের একটি প্রতিষ্ঠান বাংলাদেশে ২০০৭–২০০৮ সালে জঙ্গিবাদ সংশ্লিষ্ট একটি প্রতিবেদনে আল্লাহর দলকে জামাত-উল-মুজাহিদীন বাংলাদেশ (জেএমবি)-এর একটি সংগঠন বলে উল্লেখ করে। প্রতিবেদন অনুসারে আল্লাহর দল কুষ্টিয়া, মেহেরপুর ও চুয়াডাঙ্গা জেলায় সক্রিয় ছিল।   ইতিহাস  ১৯৯৫ সালে আবদুল মতিন মেহেদী ওরফে মুমিনুল ইসলাম নামের একজনের নেতৃত্বে আল্লাহর দল প্রতিষ্ঠিত হয়। ২০০৫ সালের সিরিজ বোমা হামলার পর তাকে গ্রেফতার করা হয় এবং ঘটনার সংশ্লিষ্টতার অভিযোগে ফাঁসির আদেশ দেওয়া হয়। বোমা হামলার পূর্বেই ২০০৪ সালের শেষ নাগাদ আল্লাহর দল জামাত-উল-মুজাহিদীন বাংলাদেশের সাথে একীভূত হয়ে যায়।  ২০০৭ সালের ৩০ সেপ্টেম্বর র‍্যাপিড অ্যাকশন ব্যাটালিয়ন রংপুর ও নীলফামারী জেলা থেকে আল্লাহর দলের চারজন সদস্যকে গ্রেফতার করে। ২০০৮ সালের ২৫ মে তারিখে গাইবান্ধা থেকে দলের আরও ১৩ জন সদস্যকে গ্রেফতার করা হয়। স্থানীয় লোকজনের দেওয়া তথ্যের ভিত্তিতে পুলিশ তাদের খুঁজে বের করেছিল। ২০০৯ সালে বাংলাদেশ সরকারের স্বরাষ্ট্র মন্ত্রণালয় আল্লাহর দলকে নিষিদ্ধ করে।  ২০১৩ সালের ৩১ মার্চ বাংলাদেশ পুলিশের গোয়েন্দা শাখা বোমা তৈরির উপকরণ এবং ৬৩ লাখ ভারতীয় টাকা সমমূল্যের জাল মুদ্রাসহ চারজন পাকিস্তানি নাগরিককে গ্রেফতার করে। একইসাথে অভিযানে বাংলাদেশ ইসলামি ছাত্রশিবির, হরকাতুল জিহাদ আল-ইসলামী বাংলাদেশ, হরকাত-উল-মুজাহিদিন এবং আল্লাহর দলের ১২ জন সদস্যকেও আটক করা হয়। মাদারীপুর জেলা জামায়াতে ইসলামীর সভাপতি ড. ফরিদ উদ্দিন আহম্মদকে গ্রেফতারের পর দেশজুড়ে এই সন্ত্রাসবিরোধী অভিযান পরিচালিত হচ্ছিল।  ২০১৮ সালের ৪ অক্টোবর বাংলাদেশ পুলিশ মেহেরপুর জেলা থেকে আল্লাহর দলের চারজন সদস্যকে বোমা তৈরির উপকরণসহ আটক করে।  ২০১৯ সালের ১৯ আগস্ট র‍্যাপিড অ্যাকশন ব্যাটালিয়নের অভিযানে ঢাকার হাতিরঝিল এলাকা থেকে আল্লাহর দলের চারজন সদস্যকে আটক করা হয়। ২০১৯ সালের ৬ নভেম্বর বাংলাদেশ সরকারের স্বরাষ্ট্র মন্ত্রণালয়ের অধীন জননিরাপত্তা বিভাগ থেকে আল্লাহর দলকে নিষিদ্ধ ঘোষণা করে প্রজ্ঞাপন জারি করা হয়। সেই বছরের ১৩ ডিসেম্বর বাংলাদেশ পুলিশের অ্যান্টি-টেরোরিজম ইউনিট খুলনা থেকে আল্লাহর দলের চারজন সদস্যকে গ্রেফতার করে।  ২০১৯ সালের ১১ ডিসেম্বর র‍্যাপিড অ্যাকশন ব্যাটালিয়ন মেহেরপুর জেলার আল্লাহর দলের প্রধানকে আটক করে। ২০২০ সালের ফেব্রুয়ারি মাসে র‍্যাপিড অ্যাকশন ব্যাটালিয়ন মেহেরপুর জেলার গাংনী উপজেলা থেকে আল্লাহর দলের একজন সদস্যকে গ্রেফতার করে। ২০২০ সালের ৩০ জানুয়ারি তারিখে বাংলাদেশ পুলিশও সিলেট থেকে নয়জনকে গ্রেফতার করেছিল।  ২০২১ সালের ৪ জানুয়ারি বাংলাদেশ পুলিশের অ্যান্টি-টেরোরিজম ইউনিট আল্লাহর দলের সেকেন্ড-ইন-কমান্ড শেখ কামালসহ আরও চারজনকে গ্রেফতার করে। গ্রেফতারকৃতরা আল্লাহর দলের সদস্য সংখ্যা ২৫ হাজারের অধিক বলে দাবি করেন। ২০২১ সালের ৩০ জানুয়ারি গাইবান্ধা জেলার পলাশবাড়ী উপজেলা থেকে দুইজন সদস্যকে র‍্যাপিড অ্যাকশন ব্যাটালিয়ন আটক করে।   মতাদর্শ  আল্লাহর দল বাংলাদেশে একটি ইসলামপন্থী সরকার প্রতিষ্ঠা করতে চায়। তারা একজন ইমামের পিছনে নামাজ পড়ে না এবং শাহাদতের বাক্যে সর্বশেষ নবির নাম নিয়ে তাদের মধ্যে বিরুদ্ধমত রয়েছে।   আরও দেখুন   তৌহিদী জনতা   তথ্যসূত্র   বিষয়শ্রেণী:কুষ্টিয়া ভিত্তিক সংগঠন বিষয়শ্রেণী:১৯৯৫-এ বাংলাদেশে প্রতিষ্ঠিত বিষয়শ্রেণী:বাংলাদেশের জিহাদি দল বিষয়শ্রেণী:১৯৯৫-এ প্রতিষ্ঠিত সংগঠন বিষয়শ্রেণী:বাংলাদেশ কর্তৃক সন্ত্রাসী হিসেবে চিহ্নিত সংগঠন
জর্জ পোর্টার একজন ব্রিটিশ রসায়নবিজ্ঞানী। তিনি ১৯৬৭ সালে রসায়নে নোবেল পুরস্কার লাভ করেন।   জীবনী  পোর্টার ১৯২০ সালের ৬ ডিসেম্বর দক্ষিণ ইয়র্কশায়ারে জন্মগ্রহণ করেন। তিনি লীডস বিশ্ববিদ্যালয় থেকে রসায়নে ডিগ্রি অর্জন করেন। তিনি ১৯৮৪ থেকে ১৯৯৫ সাল পর্যন্ত ইউনিভার্সিটি অব লিচেস্তার এর চ্যান্সেলরের দায়িত্ব পালন করেন। তিনি ১৯৮৫ থেকে ১৯৯০ সাল পর্যন্ত রয়েল সোসাইটর প্রেসিডেন্টের দায়িত্ব পালন করেন।   সম্মাননা ও পুরস্কার   ফেলো অব দ্য রয়েল সোসাইটি, ১৯৬০  ডেভি মেডেল, ১৯৭১  নাইট উপাধি, ১৯৭২  রামফোর্ড মেডেল, ১৯৭৮  এলিসন-ক্লিফ মেডেল, ১৯৯১  কপলি মেডেল, ১৯৯২  সম্মানসূচক ডক্টর অব ল'জ, ইউনিভার্সিটি অব বাথ, ১৯৯৫   তথ্যসূত্র   বিষয়শ্রেণী:ইউনিভার্সিটি কলেজ লন্ডনের শিক্ষক বিষয়শ্রেণী:রয়েল সোসাইটির সভাপতি বিষয়শ্রেণী:কপলি পদক বিজয়ী বিষয়শ্রেণী:ইংরেজ নোবেল বিজয়ী বিষয়শ্রেণী:লিডস বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯২০-এ জন্ম বিষয়শ্রেণী:২০০২-এ মৃত্যু বিষয়শ্রেণী:শেফিল্ড বিশ্ববিদ্যালয়ের শিক্ষক বিষয়শ্রেণী:ব্রিটিশ মানবতাবাদী বিষয়শ্রেণী:রয়েল সোসাইটির সভ্য বিষয়শ্রেণী:নাইটস ব্যাচেলর বিষয়শ্রেণী:রুশ বিজ্ঞান অ্যাকাডেমির বিদেশী সদস্য বিষয়শ্রেণী:নোবেল বিজয়ী রসায়নবিদ বিষয়শ্রেণী:ব্রিটিশ নোবেল বিজয়ী বিষয়শ্রেণী:দ্বিতীয় বিশ্বযুদ্ধে রয়্যাল নেভাল ভলান্টিয়ার রিজার্ভের কর্মকর্তা বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য বিষয়শ্রেণী:ক্রসবেঞ্চ জীবনকাল পিয়ার
গণতান্ত্রিক প্রজাতন্ত্র লাওসের জাতীয় প্রতীক-এফা থাং লুয়াং নামক প্যাগোডা বিদ্যমান, যা লাওসের জাতীয় প্যাগোডা হিসেবে পরিচিত। এছাড়া একটি বাঁধকে চিত্রিত করা নাম নগুম নামক জলাশয়ে বিদ্যুৎ উৎপাদনের প্রতীক হিসাবে। এছাড়া একটি অ্যাসফল্ট নির্মিত রাস্তাও রয়েছে। এর পাশাপাশি রয়েছে একটি নকশাদার জল সেচ দেওয়া শস্য ক্ষেত্রও যুক্ত রয়েছে।  নিচের অংশে একটি গিয়ার চাকা অংশ আঁকা রয়েছে। এর দুই দিকে মোড়া লাল ফিতার বামদিকে "শান্তি, স্বাধীনতা, গণতন্ত্র" ( লাও লিপি: ສັນ ຕິ ພາບ ເອ ກະ ລາດ ປະ ຊາ ທິ ປະ ປະ ໄຕ) এবং ডানদিকে "ঐক্য ও সমৃদ্ধি" (লাও লিপি: ເອ ກະ ພາບ ວັດ ຖະ ນາ ຖາ ວອນ) রয়েছে ວອນ)   ইতিহাস  সোভিয়েত ইউনিয়নের পতনের পর ১৯৯১ সালের আগস্টে লাওসের জাতীয় প্রতীকে পরিবর্তন আনা হয়। সমাজবাদের প্রতীক লাল তারকা ও হাতুড়ি-কাস্তের স্থলে জাতীয় মন্দির ফা থাং লুয়া স্থাপন করা হয়। লাওসের সংবিধানে নিম্নোক্তভাবে জাতীয় প্রতীকের বর্ণনা দেওয়া আছে:   চিত্রশালা    তথ্যসূত্র   বিষয়শ্রেণী:দেশ অনুযায়ী জাতীয় প্রতীক
এলাহাবাদী সুরখা বা এলাহাবাদ সেওয়াইয়া হল এক বিশেষ ধরনের আপেল-আকারের পেয়ারা, যার ভিতরে সাধারণ সাদা রঙের পরিবর্তে রসালো গভীর গোলাপী বর্ণ দেখা যায় এবং এর বাহ্যিক ত্বক আপেলের মত লাল। এর থেকেই ফলটির নাম "সুরখা" (যার অর্থ লাল) হয়েছে। এই পেয়ারা ভারতের অন্যান্য অঞ্চলে জন্মানো পেয়ারার তুলনায় অনন্য এবং ভিন্ন। এই ফলটি স্বাদে মিষ্টি, কয়েকটি বীজ সহ কড়া গন্ধযুক্ত এবং উভয় প্রান্তে সামান্য চাপা। গাছগুলি সতেজ, গম্বুজ আকারের এবং নিবিড়।Psidium guajava এই পেয়ারা ভারতের উত্তর বলয়ের উত্তরপ্রদেশ রাজ্যের এলাহাবাদ অঞ্চলে চাষ করা হয়। প্রধানত এলাহাবাদের কৌশাম্বী ও কৌরীহর ২ জেলার অধীনে প্রায় ১০০০ হেক্টর জমিতে বর্তমানে এলাহাবাদী সুরখার চাষ হয়। এই ফলটি তার চিকিৎসাগত বৈশিষ্ট্যের জন্য পরিচিত, যেমন শীতের মরসুমে এই পেয়ারা অনেক রোগের উপশম করে।   ভৌগোলিক নির্দেশক নিবন্ধীকরণ  সাম্প্রতিককালে এলাহাবাদের নাম প্রয়াগরাজে পরিবর্তন করলেও 'এলাহাবাদী সুরখা' পেয়ারার প্রতি উন্মত্ততা অবিচ্ছিন্ন রয়েছে। এলাহাবাদে সুরখার পাশাপাশি অন্যান্য জাতের পেয়ারারও নিজস্ব পরিচয় রয়েছে, সফেদা, নর্মা ও পাট্টা সেইরকমই কিছু জাত। প্রখ্যাত কবি আকবর এলাহাবাদী একবার মন্তব্য করেছিলেন যে, এলাহাবাদী পেয়ারা, তার স্বাদের জন্য ঈশ্বরের জমিতে তার আসল স্থান পাবে। এর ষোল বছর পরে, এই এলাহাবাদ সুরখা পেয়ারাকে এর মিষ্টি গন্ধ এবং বিশিষ্ট স্বাদের জন্য ২০০৭-০৮ সালে ভৌগোলিক নির্দেশক ট্যাগ (জিআই) দেওয়া হয়েছিল।   রপ্তানির সম্ভাবনা  পেয়ারার গুণমান বৃদ্ধি করতে সক্ষম হয়ে রফতানিযোগ্য করায় কৃষকরাও চড়া দাম পাচ্ছেন। উচ্চ ফলনশীল জাতের পেয়ারা চাষের ফলে কৃষকরা বিদেশের বাজারে অধিগম্যতা পাচ্ছে। এটি তাদের জীবিকার জন্য সহায়ক, যেহেতু তারা দাম যা পাবে তা দেশীয় বাজারে তাদের প্রাপ্ত স্বাভাবিক দামের তুলনায় তিনগুণ বেশি।   আরও দেখুন   বেঙ্গালুরুর নীল আঙুর  কুর্গ কমলালেবু  নাঞ্জানাগড় কলা   তথ্যসূত্র   বিষয়শ্রেণী:ভোজ্য ফল বিষয়শ্রেণী:ক্রান্তীয় ফল বিষয়শ্রেণী:শস্য বিষয়শ্রেণী:উত্তরপ্রদেশের ভৌগোলিক নির্দেশক বিষয়শ্রেণী:বেরি
গাজোল  ভারতের পশ্চিমবঙ্গ রাজ্যের একটি শহর।এই শহরটি পশ্চিমবঙ্গের উত্তর অংশের মালদা জেলাতে অবস্থিত এবং গাজোল মালদা জেলার একটি গুরুত্বপূর্ণ শহর।শহরটির মধ্য দিয়ে ৩৪ নং জাতীয় সড়ক (ভারত) বিস্তৃত হয়েছে।  ইতিহাস জনসংখ্যা যোগাযোগ শহরটি মালদা জেলার মাঝে বা কেন্দ্রে অবস্থিত।এই শহর থেকে জেলার প্রায় সমস্ত গুরুত্বপূর্ণ শহর বা জনপদ যুক্ত রয়েছে।গাজোল থেকে হিলি , ডালখোলা, বালুরঘাট ও মালদা শহরে বাস পরিসেবা রয়েছে। এছাড়া জেলার বিভিন্ন অংশে গাজোল থেকে যাত্রী পরিবহন ব্যবস্থা রয়েছে। শহরটি এন এইচ ৩৪ ও এন এইচ ৫১২  এর সংযোগ স্থলে অবস্থিত। এছাড়া শহরটি থেকে বহু সড়ক জেলার বিভিন্ন প্রান্তে ছড়িয়ে পড়েছে।  শিক্ষাব্যবস্থা কলেজ  গাজল মহাবিদ্যালয় বিদ্যালয়  গাজোল হাজি নাকু মহম্মদ হাই স্কুল  সিউচান্দ পরমেস্বরী বিদ্যামন্দির   শ্যাম সুখি বালিকা শিক্ষা নিকেতন  রামচন্দ্র সাহা বালিকা বিদ্যালয়  বেসরকারি বিদ্যালয়  আদর্শবাণী একাডেমি  বেথেল ইংলিশ মিডিয়াম স্কুল  বিনয় পাঠ ভবন  শিশু অঙ্গন  উত্তরণ শিক্ষা নিকেতন  আরও দেখুন  গাজল মহাবিদ্যালয় তথ্যসূত্র  বিষয়শ্রেণী:পশ্চিমবঙ্গের শহর বিষয়শ্রেণী:মালদহ জেলার শহর ও নগর
মুক্তিযোদ্ধা মুহাম্মদ নূরুল কাদির (জন্ম: ১৯ জানুয়ারি ১৯৪০) হলেন বাংলাদেশের একজন প্রখ্যাত আইনজীবী ও সাহিত্যিক। তিনি তার গবেষণামূলক গ্রন্থ দুশো ছেষট্টি দিনে স্বাধীনতা গ্রন্থের জন্য বিশেষভাবে পরিচিত।   জন্ম ও পারিবারিক পরিচিতি    শিক্ষাজীবন    কর্মজীবন    রচনাবলী  তিনি ১৯৯৭ সালে বাংলাদেশের স্বাধীনতা যুদ্ধের রজত জয়ন্তী উপলক্ষে “দুশো ছেষট্টি দিনে স্বাধীনতা” শিরোনামে বাংলাদেশের মুক্তিযুদ্ধকালীন সময়ের বিভিন্ন ঘটনা এবং প্রতিরোধকারীদের লড়াই নিয়ে একটি দালিলিক প্রমাণক গ্রন্থ রচনা করেন।   আরও দেখুন   দুশো ছেষট্টি দিনে স্বাধীনতা।   তথ্যসূত্র    বহিঃসংযোগ   “মুহাম্মদ নূরুল কাদির”  - যশোর ইনফো-তে প্রকাশিত সংক্ষিপ্ত জীবনী।  বিষয়শ্রেণী:১৯৪০-এ জন্ম বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
নিউ মিডিয়া স্টাডিজ () হল কম্পিউটিং, বিজ্ঞান, হিউম্যানিটিজ, ভিজুয়াল এবং পারফর্মিং আর্টস এর নানান বিষয় নিয়ে গঠিত একটি মোটামুটি সাম্প্রতিক একাডেমিক শৃঙ্খলা। জ্যানেট মারে, এই শাখার এক বিশিষ্ট গবেষক এর মতে, "বিশ শতকের শেষে প্রযুক্তিগত উদ্ভাবন এবং সাংস্কৃতিক অভিব্যক্তির পারস্পরিক ক্রিয়ায় উপস্থাপনার একটি একক নতুন মাধ্যম, ডিজিটাল মাধ্যম, ...." ই এই শাখার যোগসূত্র।     নিউ মিডিয়া স্টাডিজ এর একটি কোর্সে, ছাত্রছাত্রীরা যোগাযোগ তাত্ত্বিক, প্রোগ্রামার, শিক্ষাবিদ, এবং প্রযুক্তিবিদদের থেকে মিডিয়া নিয়ে নানবিধ ধ্যানধারনা এবং অর্ন্তদৃষ্টি পায়। বিশেষত মার্শাল ম্যাকলুহান এর কাজ মিডিয়া তত্ত্ব গবেষণায় অন্যতম ভিত্তি হিসেবে দেখা হয়। ম্যাকলুহান এর স্লোগান, "the medium is the message" (তার 1964 বইয়ের উপর আধারিত Understanding Media: The Extensions of Man), [1] যোগাযোগ মিডিয়া স্বকীয়তা বিষয়টি ই আলোচিত।  নিউ মিডিয়া স্টাডিজ এর একটি প্রোগ্রাম কমিউনিকেশন, সাংবাদিকতা, কম্পিউটার সায়েন্স, প্রোগ্রামিং, গ্রাফিক ডিজাইন, ওয়েব ডিজাইন, মানুষের কম্পিউটার মিথস্ক্রিয়া, মিডিয়া তত্ত্ব, ভাষাতত্ত্ব, তথ্যবিজ্ঞান, এবং অন্যান্য সংশ্লিষ্ট ক্ষেত্রের মধ্যে পাঠ, ক্লাস, এবং বিষয় একত্রীভূত করতে পারে। বার্নার্ড লুস্কিন, মিডিয়া মনোবিজ্ঞান এবং আমেরিকান সাইকোলজিক্যাল অ্যাসোসিয়েশন অব টেকনোলজি এর সভাপতি এবং ফিল্ডিং গ্রাজুয়েট বিশ্ববিদ্যালয়ে মিডিয়া স্টাডিজ মিডিয়া মনোবিজ্ঞান এবং মিডিয়া স্টাডিজ এর EdD প্রোগ্রামে প্রথম পিএইচডি এর প্রতিষ্ঠাতা, ক্রমাগত মনোবিজ্ঞান বুঝতে পারার গুরুত্ব ও প্রয়োগ তত্ত্বের নিরিখে মিডিয়া স্টাডিজ এ তার প্রভাব পরীক্ষার গুরুত্ব আলোচনা করেছেন।উদাহরণস্বরূপ অনুনয়, মনোযোগ, নিয়ন্ত্রণ, রঙ, শব্দ এবং আরো অনেক কিছু। মনোবিদ্যার মিডিয়া স্টাডিজ বিষয়ে গবেষণা করার জন্য মৌলিক গুরুত্ব আছে।  বিষয়শ্রেণী:গণমাধ্যম অধ্যয়ন বিষয়শ্রেণী:আচরণগত বিজ্ঞান বিষয়শ্রেণী:যোগাযোগ মাধ্যম বিদ্যা বিষয়শ্রেণী:আচরণমূলক বিজ্ঞান
মিখাইলো মিখাইলোভিচ ইয়াকুবোভিচ (, জন্ম ১৯৮৬) – ইউক্রেনের একজন ইসলামি পণ্ডিত এবং অনুবাদক৷ ন্যাশনাল ইউনিভার্সিটি অফ অস্ট্রোহ একাডেমিতে সহযোগী অধ্যাপক এবং গবেষক হিসেবে কাজ করার সময় তিনি পিএইচডি ডিগ্রি প্রাপ্ত হন। পরে জার্মানির ইউনি ফ্রেইবার্গে চলে যান।  পোল্যান্ড, সৌদি আরব,  মার্কিন যুক্তরাষ্ট্র ও ইটালিতে মধ্যকালীন ইসলামি দর্শন নিয়ে গবেষণা করেছেন৷  তার রচিত ও অনুবাদিত অনেক লেখা, বই ইউক্রেন, পোল্যান্ড, রাশিয়া, মিসর, সৌদি আরব, বৃটেন, এবং তুরস্কে প্রকাশিত হয়েছে৷ ("Religion, State and Society", "Journal of Ottoman Studies", "Yearbook of Muslims in Europe" ইত্যাদি).  তিনিই প্রথম ইউক্রেনীয় ভাষায় কুরআনের পূর্ণ অনুবাদ সম্পন্ন করেছেন যা কিং ফাহদ গ্লোরিয়াস কোরান প্রিন্টিং কমপ্লেক্স (মদীনা, সৌদি আরব) হতে ২০১৩ সালে প্রকাশিত হয়৷ এটার দ্বিতীয় মুদ্রণ হয় কিয়েভে ২০১৫ সালে। তিনি পোল্যান্ডের ওয়ারশ বিশ্ববিদ্যালয়ে আরবি সংস্কৃতি সম্পর্কিত গবেষণা প্রকল্পের সদস্য ছিলেন৷https://koran.center/en/about   প্রকাশিত বই সমূহ    আল-কুরআন: ইউক্রেনিয় ভাষায় অনুবাদ এবং তাফসির৷ মদীনা ২০১৩ সাল৷ কিয়েভ ২০১৫ সাল৷  Islam in Ukraine (ভিনিসিয়া ২০১৬ সাল ইউক্রেনিয় ভাষায়).  Philosophical Thought of the Crimean Khanate (কিয়েভ, ২০১৬ ইউক্রেনিয় ভাষায়).   আরও দেখুন   তথ্যসূত্র    Holy Qur’an to be Published Full in Ukrainian  Profile on Academia.Edu  বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:কুরআন অনুবাদক বিষয়শ্রেণী:ইসলাম শিক্ষার পণ্ডিত বিষয়শ্রেণী:ইউক্রেনীয় প্রাচ্যবিদ বিষয়শ্রেণী:ইসলামের অমুসলিম পণ্ডিত
আহাদ মিয়া ( - ৮ নভেম্বর ২০২১) বাংলাদেশের মৌলভীবাজারের রাজনীতিবিদ ও মৌলভীবাজার-৪ (শ্রীমঙ্গল-কমলগঞ্জ) আসনের সাবেক সাংসদ। তিনি ১৯৮৮ সালের চতুর্থ জাতীয় সংসদের নির্বাচিত সংসদ সদস্য।   প্রাথমিক জীবন  আহাদ মিয়া  সালে মৌলভীবাজার সদর উপজেলার জগন্নাথপুর এলাকার হাউজিংএস্টেটে জন্মগ্রহণ করেন। তিনি বসবাস করতেন মৌলভীবাজার শ্রীমঙ্গলের পূর্বাশা আবাসিক এলাকায় বিবাহিত জীবনে তার পাঁচ মেয়ে ও একমাত্র ছেলে মো. জাহাঙ্গীর আলম সোহাগ।   রাজনৈতিক জীবন  আহাদ মিয়া মৌলভীবাজার জেলা বিএনপির সহ-সভাপতি ছিলেন।  তিনি মৌলভীবাজার-৪ আসন থেকে ১৯৮৮ সালের চতুর্থ জাতীয় সংসদের নির্বাচিত সংসদ সদস্য। তিনি শ্রীমঙ্গল পৌরসভার সাবেক মেয়র। তিনি ১৯৯৭ সালে বিএনপিতে যোগ দেন। ১৯৯১ ও জুন ১৯৯৬ সালের জাতীয় নির্বাচনে অংশগ্রহণ করে পরাজিত হন তিনি।   মৃত্যু  আহাদ মিয়া ৮ নভেম্বর ২০২১ সালে ঢাকায় মৃত্যুবরণ করেন। তাকে মৌলভীবাজার সদর উপজেলার জগন্নাথপুর এলাকার হাউজিংএস্টেটের পারিবারিক কবরস্থানে সমাহিত করা হয়।   তথ্যসূত্র   বিষয়শ্রেণী:২০২১-এ মৃত্যু বিষয়শ্রেণী:১৯৩০-এর দশকে জন্ম বিষয়শ্রেণী:মৌলভীবাজার জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:চতুর্থ জাতীয় সংসদ সদস্য
150px|thumb|১২ নং মানব ক্রোমোজোমের ইডিওগ্রাম। Mbp অর্থ মেগা ভিত্তি জোড়া।|right ১২ নং ক্রোমোজোম হল মানবদেহে বিদ্যমান ২৩ জোড়া ক্রোমোসমের একটি। মানুষের সাধারণত ক্রোমোসমে দুই সেট থাকে। ১২ নং ক্রোমোসমে ১৩৩ মিলিয়ন ভিত্তি জোড়া (যা ডিএনএ তৈরীর মূল উপাদান) থাকে, যা কোষে অবস্থিত মোট ডিএনএ-এর ৪ থেকে ৪.৫%।  গবেষকগণ প্রত্যেক ক্রোমোজমে অবস্থিত জীনের সংখ্যা নির্ধারণে বিভিন্ন পন্থা অনুসরণ করে। আনুমাণিক এই জীনের সংখ্যার কিছুটা কম বেশি হতে পারে। ক্রোমোসম ১২ সম্ভবত ১০০০ থেকে ১৩০০ টা জীন ধারণ করে। এটা তার সাথে সাথে হোমিওবক্স C নামক জীনগুচ্ছ কেও ধারণ করে।   তথ্যসূত্র    বহিঃসংযোগ   বিষয়শ্রেণী:ক্রোমোজোম (মানবদেহ)
থাম্ব|তরুণী বয়সে ফিরোজা বেগম ফিরোজা বেগম ছিলেন একজন ইহুদি ভারতীয় অভিনেত্রী। ফিরোজা হিন্দী চলচ্চিত্র জগত বলিউড ও  মালয়ালম চলচ্চিত্র জগত মলিউডের বেশ কয়েকটি ছবিতে অভিনয় করেছেন। তিনি ১৯২০ এবং ১৯৩০-এর দশকে সিনেমার অভিনেত্রী হিসাবে "অত্যন্ত জনপ্রিয়" ছিলেন। সেই সময়ে  ভারতীয় সিনেমায় রুবি মায়ার্স এবং এথার ভিক্টোরিয়া আব্রাহাম (প্রমিলা) এর মতো বহু ইহুদি অভিনেত্রী অভিনয় করতেন। কিন্তু ফিরোজা তার অভিনয় ও প্রতিভা দিয়ে তাদের প্রত্যেকের মধ্যে সবচেয়ে বেশি জনপ্রিয় হয়ে ওঠেন।  তিনি জন্মগতভাবে ছিলেন বেনে ইজরায়েলিদের বংশধর। তার জন্মের সময় নাম দেওয়া হয়েছিল সুসান সলোমন। তিনি তার ইহুদি পরিচয়কে লুকিয়ে রাখার জন্যই মুসলিম নাম ফিরোজা বেগম ব্যবহার করতেন। তিনি পাঁচজন বিখ্যাত ইহুদি ভারতীয় অভিনেত্রীদের একজন ছিলেন। ড্যানি বেন-মোশে পরিচালিত তথ্যচিত্র সালাম বোম্বে- দ্যি আন্‌টোল্ড স্টোরি অফ জিউস অ্যান্ড বলিঊডে তিনি সেই পাঁচ জন ইহুদি ভারতীয় অভিনেত্রীদের কথা উল্লেখ করেছেন যার মধ্যে ফিরোজা বেগম -এরও উল্লেখ আছে। এই তথ্যচিত্রটি ২০১৩ সালে মুক্তি পেয়েছিল।  ১৯২০ থেকে ১৯৩০ -এর দশকে তিনি সবচেয়ে বেশি জনপ্রিয় ছিলেন। সেই সময় তিনি বহু ছবিতে অভিনয় করেছেন। তার প্রথমদিকের অভিনীত কিছু ছবি হল, বেওয়াফা কাতিল, প্রেম বীর এবং দিন রাত। তার প্রথমদিকের আরও কয়েকটি সিনেমা হল, রায়গড়, ভাগতা ভূত এবং সার্কাস গার্ল। তার জনপ্রিয় সিনেমাগুলি হল ১৯৩৫ সালে মুক্তিপ্রাপ্ত নূর-ই-ইয়ামান, ১৯৩৬ সালে মুক্তিপ্রাপ্ত আনসুঁ কি দুনিয়া এবং সেই একই বছরে মুক্তিপ্রাপ্ত ভারত কা লাল।  তথ্যসূত্র  বিষয়শ্রেণী:মালয়ালী ব্যক্তি বিষয়শ্রেণী:কেরলের অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ইহুদি অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:ভারতীয় নির্বাক চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় ইহুদি বিষয়শ্রেণী:ভারতীয় অভিনয়শিল্পী অসম্পূর্ণ
ডান|থাম্ব|300x300পিক্সেল|ধ্রুপদী দক্ষিণ-পূর্ব এশীয় ইতিহাসে উল্লেখযোগ্য  মণ্ডল (  ৫ম থেকে ১৫শ শতাব্দী)। উত্তর থেকে দক্ষিণে; বগন্, অয়ুত্থয়া, চম্পা, অঙ্কোর, শ্রীবিজয় এবং মজপহিৎ । মণ্ডল একটি সংস্কৃত শব্দ যার অর্থ 'বৃত্ত'। মণ্ডল হল দক্ষিণ-পূর্ব এশীয় ইতিহাসের প্রথম দিকে মৌঙ বা কদতুঅন (রাজত্ব) মধ্যে বিস্তৃত রাজনৈতিক ক্ষমতার নিদর্শনগুলি বর্ণনা করার জন্য একটি গঠনাদর্শ, যেখানে কেন্দ্রীয় নেতৃত্বের চেয়ে স্থানীয় ক্ষমতা বেশি গুরুত্বপূর্ণ ছিল। মণ্ডল-র ধারণাটি একীভূত রাজনৈতিক ক্ষমতার সন্ধানে আধুনিক প্রবণতাকে ভারসাম্যপূর্ণ করে, যেমন, পরবর্তী ইতিহাসের বৃহৎ রাজ্য এবং জাতি রাষ্ট্রের শক্তি - মানচিত্র তৈরির প্রযুক্তিতে ১৫ শতকের অগ্রগতির একটি অসাবধানতাবশত উপজাত।    ও. উ. উল্টের্স এর কথায়, যিনি ১৯৮২ সালে এই ধারণাটি আরও অন্বেষণ করেছিলেন:  পূর্ববর্তী দক্ষিণ-পূর্ব এশিয়ার মানচিত্র যা ছোট বসতিগুলির প্রাগৈতিহাসিক জাল-তন্ত্র থেকে বিবর্তিত হয়েছিল এবং ঐতিহাসিক নথিতে নিজেকে প্রকাশ করে তা প্রায়শই অধিক্রমণ করা মণ্ডলগুলির একটি জোড়াতালি-ক্ষেত্র ছিল।O.W. Wolters, 1999, p. 27  এটি প্রথাগত দক্ষিণ-পূর্ব এশিয়ার রাজনৈতিক গঠন, যেমন রাজ্যের যুক্তরাষ্ট্র বা আধিপত্যের কেন্দ্রের অধীনে অধীনস্থ রাষ্ট্র বোঝাতে নিযুক্ত করা হয়। এটি ২০ শতকের ইউরোপীয় ঐতিহাসিকদের দ্বারা প্রাচীন ভারতীয় রাজনৈতিক বক্তৃতা থেকে প্রচলিত অর্থে " রাষ্ট্র " শব্দটি এড়ানোর উপায় হিসাবে গৃহীত হয়েছিল। ভিয়েতনাম ব্যতীত দক্ষিণ-পূর্ব এশীয় রাজনীতিই কেবল নির্দিষ্ট সীমানা এবং আমলাতান্ত্রিক যন্ত্রপাতি সহ একটি আঞ্চলিকভাবে সংজ্ঞায়িত রাষ্ট্রের চীনা এবং ইউরোপীয় দৃষ্টিভঙ্গির সাথে সঙ্গতিপূর্ণ ছিল না, তবে তারা যথেষ্ট বিপরীত দিকে চলে গেছে: রাজনীতিকে তার সীমানার পরিবর্তে কেন্দ্র দ্বারা সংজ্ঞায়িত করা হয়েছিল, এবং এটি প্রশাসনিক একীকরণের মধ্য দিয়ে ছাড়াই অনেক অন্যান্য উপনদী পলিটি নিয়ে গঠিত হতে পারে।  বিভিন্ন উপায়ে ইউরোপের সামন্ততান্ত্রিক ব্যবস্থার মতো, রাজ্যগুলি অধিপতি-করদ সম্পর্কের সাথে যুক্ত ছিল।   তথ্যসূত্র   বিষয়শ্রেণী:সাংস্কৃতিক একীকরণ বিষয়শ্রেণী:কূটনীতি বিষয়শ্রেণী:বিশ্বায়ন বিষয়শ্রেণী:দক্ষিণ-পূর্ব এশিয়ার ইতিহাস বিষয়শ্রেণী:ভারতীয় রাজতন্ত্র বিষয়শ্রেণী:রাজনৈতিক ভূগোল বিষয়শ্রেণী:রাজনৈতিক তত্ত্ব বিষয়শ্রেণী:সংস্কৃত শব্দ ও বাক্যাংশ
সিরসা (পশ্চিমবঙ্গ) ভারতের পশ্চিমবঙ্গ রাজ্যের বর্ধমান জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে সিরসা (পশ্চিমবঙ্গ) শহরের জনসংখ্যা হল ৫২১৫ জন। এর মধ্যে পুরুষ ৫৬% এবং নারী ৪৪%।  এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে সিরসা (পশ্চিমবঙ্গ) এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:পশ্চিম বর্ধমান জেলার শহর ও নগর
ব্যাসপুর রেলওয়ে স্টেশন বাংলাদেশের ঢাকা বিভাগের গোপালগঞ্জ জেলার একটি রেলওয়ে স্টেশন।  অবস্থান ব্যাসপুর রেলওয়ে স্টেশন গোপালগঞ্জ জেলার কাশিয়ানী উপজেলায় অবস্থিত।      ইতিহাস ১৮৭১ সালে তৈরি কু্ষ্টিয়া-গোয়ালন্দ ঘাট লাইনের শাখা হিসেবে কালুখালী থেকে ভাটিয়াপাড়া ঘাট পর্যন্ত রেলপথ তৈরি করা হয় ১৯৩২ সালে। এসময় এই লাইনের স্টেশন হিসেবে ব্যাসপুর  রেলওয়ে স্টেশন তৈরি করা হয়।  পরিষেবা ব্যাসপুর রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো: টুঙ্গিপাড়া এক্সপ্রেস ভাটিয়াপাড়া এক্সপ্রেস।  তথ্যসূত্র  বিষয়শ্রেণী:গোপালগঞ্জ জেলার রেলওয়ে স্টেশন
কৃতিকা কামরার জন্ম  ১৯৮৮ সালের ২৫ অক্টোবর। কৃতিকা মধ্যপ্ৰদেশ এর এক হিন্দু ধৰ্মাবলম্বী পরিবারে জন্ম গ্ৰহন করেন।  কৃতিকা স্কুল শিক্ষা দিল্লী পাব্লিক স্কুল থেকে করেন। অতি কম সময়ের ভিতরে ভারতীয় টেলিভিশন এর ধারাবাহিক জগতে নিজের প্ৰতিভার প্ৰসার ঘটাতে সক্ষম হন কৃতিকা।কৃতিকা এনআইইএফ  তে ফ্যাশানের উপর ডিগ্ৰী করা অবস্থায় তিনি "ইহা কে হাম হে সিকেন্দার" ধারাবাহিকের অফার পান।এজন্য তাকে প্রথম বর্ষের পর ডিগ্রি পড়া ছেড়ে দেন।এরপর তিনি  এনডিটিভি ইমাজিনের  “কিতনি মোহবত হে” ধারাবাহিক অভিনয় করতে শুরু করেন ও এর মাধ্যমে যুব সমাজের রোল মডেলে পরিণত হন। পরে কৃতিকা মুম্বাই এ পরা কলা বিষয়ে ডিগ্ৰী করেন। কৃতিকা তার অভিনয়ের মাধ্যমে সমগ্ৰ ভারতের মন আকৰ্ষণ করতে সক্ষম হন। তিনি বহু  ধারাবাহিকে অভিনয় করেছেন। সনি টিভির  “কুছ তো লোগ কহেংগে” নামক ধারাবাহিকে  ডক্টর নিধি বৰ্মা হিসেবে অভিনয় করে ও তিনি বেশ জনপ্রিয়তা পান।  অনুষ্ঠান   কিতনি মোহব্বত হে- (আরুহি)  কিতনি মোহব্বত হে ২- (আরুহি)  প্যায়ার কা বন্ধন- (প্ৰতীক্ষা)  যারা নাচকে দিখা- (কৃতিকা কামরা)  কুছ তো লোগ কহেংগে- (ডক্টর নিধি বৰ্মা)   তথ্যসূত্ৰ   বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মুম্বইয়ের নারী মডেল বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:১৯৮৮-এ জন্ম বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:বেরেলির ব্যক্তি
thumb|right|250px|লেজিওঁ দনরের পদক লেজিওঁ দনর (ফরাসি: Légion d'honneur লেঝ়িওঁ দন্যর্‌) নাপলেয়ঁ বনাপার্ত কর্তৃক প্রতিষ্ঠিত ফরাসি সরকারের একটি অর্ডার বা সম্মাননা। ১৮০২ সালের ১৯শে মে তারিখে প্রথম ফরাসি প্রজাতন্ত্রে এটি প্রতিষ্ঠিত হয়েছিল। এটি ফ্রান্সের সর্বোচ্চ সম্মাননা এবং পাঁচটি ডিগ্রিতে বিভক্ত। ডিগ্রি পাঁচটি হচ্ছে: Chevalier (নাইট), Officier (অফিসার), Commandeur (কমান্ডার), Grand Officier (গ্র্যান্ড অফিসার) এবং Grand-Croix (গ্র্যান্ড ক্রস)।   বহিঃসংযোগ    Chancery of the Légion d'honneur   French Embassy in Canada article   বিষয়শ্রেণী:১৮০২-এ প্রতিষ্ঠিত বিষয়শ্রেণী:ফ্রান্সের পুরস্কার বিষয়শ্রেণী:লেজিওঁ দনর প্রাপক বিষয়শ্রেণী:ফরাসি পুরস্কার
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  —শাকিল (আলাপ · অবদান) ০৯:৫৪, ২৩ জানুয়ারি ২০২৫ (ইউটিসি) :কে.পি.এইচ আদর্শ উচ্চ বিদ্যালয়   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () উল্লেখযোগ্য মাধ্যমিক বিদ্যালয় নয়। ঐতিহাসিক গুরুত্ব নেই। উল্লেখযোগ্য প্রচার নেই। একমাত্র তথ্যসূত্রটি উল্লেখযোগ্যতা প্রমাণ করছে না। অর্ঘ্য বড়ুয়া (আলাপ) ০৬:১২, ১৬ জানুয়ারি ২০২৫ (ইউটিসি)  প্রস্তাবনা অনুসারে । ≈ MS Sakib  «আলাপ»  ০০:৪৬, ১৮ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।